GNZ-005 การาซโซ่

* ด้านหน้า
* ด้านหลัง
* เครื่องของฮิลลิ่ง
* เครื่องของฮิลลิ่ง (ด้านหลัง)

**GNZ-005 การาซโซ่** (อังกฤษ: Garazzo ญี่ปุ่น: ガラッゾ) เป็นโมบิลสูทรุ่นผลิตจำนวนจำกัดของกลุ่มอินโนเวเตอร์ ปรากฏตัวในซีซันที่ 2 ของโมบิลสูทกันดั้มดับเบิ้ลโอ ขับโดยบริง สตาบิตี้และฮิลลิ่ง แคร์

## เทคโนโลยีและความสามารถในการต่อสู้

หนึ่งในซีรี่ส์ "GNZ" ของโมบิลสูทที่สร้างขึ้นและใช้โดยกลุ่มอินโนเวเตอร์ การาซโซ่มีควาทเชี่ยวชาญในการต่อสู้ระยะประชิด ทั้งการาซโซ่และซีรี่ส์ GNZ ต่อๆ มาล้วนเป็นรุ่นดัดแปลงของ GNZ-003 กาเดสซ่าทั้งสิ้นและคงไว้ซึ่งโครงสร้างพื้นฐานแบบเดิม โดยมีการดัดแปลงเพื่อให้เข้ากับความเชี่ยวชาญพิเศษในการรบระยะประชิด การาซโซ่มีความคล่องตัวและความเร็วที่ยอดเยี่ยม ด้วยอาวุธหลักที่เป็นเอกลักษณ์ของมันก็คือกรงเล็บ GN บีมคลอว์ที่จะปล่อยใบมีดบีมออกมาจากนิ้วมือทั้ง 10 ของมัน นอกจากนี้ยังติดตั้งเครื่องสร้าง GN ฟิลด์ ที่ไหล่ซ้ายซึ่งสร้างบาเรียป้องกันขนาดเล็กแบบทรงกลม และ GN สไปค์เป็นหนามที่เกราะไหล่และข้อนิ้วเป็นสนับมือ เช่นเดียวกับ GN วัลแคนที่ปลายแขนและ GN คัตเตอร์ที่ข้อศอกเหมือนกับกาเดสซ่า เพื่อปกป้องกล้องตาคู่หลักของการาซโซระหว่างการต่อสู้ หน้ากากจะเลื่อนขึ้นและปิดมันก่อนการต่อสู้ โมบิลสูทยังมีดวงตาแบบโมโนอายที่ปรากฏขึ้นและเคลื่อนที่ไปตามเส้นสีดำบนหน้าผากเมื่อค้นหาศัตรูและในบางครั้งระหว่างการต่อสู้

การาซโซ่และโมบิลสูทซีรี่ย์ GNZ อื่นๆ ได้รับการสนับสนุนจากระบบประมวลผลควอนตัม "เวด้า" ซึ่งช่วยให้พวกมันมีประสิทธิภาพเหนือกว่าโมบิลสูททั่วไป ประสิทธิภาพของเครื่องจักรเหล่านี้ยังกล่าวได้ว่าเทียบได้กับของกันดั้ม และนี่เป็นเพราะข้อมูลทางเทคนิคของกันดั้มรุ่นก่อน ๆ ที่เก็บไว้ในเวด้าเป็นพื้นฐานสำหรับการพัฒนาของพวกเขา การาซโซ่แสดงให้เห็นว่าต่อสู้ GN-0000 ดับเบิ้ลโอกันดั้มได้อย่างสูสีในระยะเวลาสั้นๆ และยังเอาชนะ GN-008 เซราวีกันดั้มแบบตัวต่อตัวในด้านความแข็งแกร่งด้านพละกำลัง ต่อมา ด้วยข้อมูลที่อานิว รีเทิร์นเนอร์ได้ขโมยจากเซเลสเชียลบีอิ้ง ทำให้การาซโซ่สามารถใช้ระบบแทรนซั่มได้แม้ขับเคลื่อนโดย GN ไดรฟ์ [T] เมื่อเปิดใช้งานระบบนี้ การาซโซ่จะเรืองแสงเป็นสีแดงและเอาต์พุตจะเพิ่มขึ้นสามเท่าในช่วงเวลาสั้นๆ

เช่นเดียวกับกาเดสซ่า การาซโซ่มียูนิตหลบหนีฉุกเฉินที่เรียกว่า "คอร์ไฟท์เตอร์" เพื่อเพิ่มโอกาสในการเอาชีวิตรอดของนักบิน ในสถานการณ์เหตุฉุกเฉิน คอร์ไฟท์เตอร์จะดีดตัวออกจากด้านหลังของโมบิลสูทและบินหลบหนีออกไปด้วยความเร็วสูง GN ไดรฟ์ [T] ของการาซโซ่ยังติดไว้ที่คอร์ไฟท์เตอร์อีกด้วย คุณสมบัติอื่นๆ ที่สืบทอดมาจากกาเดสซ่า ได้แก่ การออกแบบห้องนักบิน ส่วนเท้าที่จะพับหุบเข้าหากันและจะกางออกเมื่อจำเป็นต้องสัมผัสพื้นดินเช่นการลงจอด และ GN คอนเดนเซอร์ที่ติดตั้งไว้ที่ส่วนไหล่แม้การาซโซ่จะไม่ได้ใช้อนุภาคเท่ากับกาเดสซ่า ในขณะที่ต้นแบบของซีรีส์ GNZ นั้นมีจุดเริ่มต้นที่ GNZ-001 การ์มกันดั้ม แต่เครื่องจักรที่ตามมาที่หลังได้ถอดรูปลักษณ์ความเป็นกันดั้มไปซะทั้งหมด ยกเว้นใบหน้าแบบกันดั้มที่ตอนนี้ถูกซ่อนไว้

สำหรับการเดินทางระยะไกลและความเร็วสูง การาซโซ่สามารถติดตั้งบูสเตอร์ยูนิตเสริมที่ติดตั้งที่ขาซึ่งใช้กับโมบิลสูทซีรีส์ GNZ รุ่นอื่นๆ ได้เช่นกัน ในฐานะหนึ่งในรุ่นดัดแปลงของกาเดสซ่า กาเดสซ่าและซีรีส์ GNZ รุ่นต่อๆมาจึงสามารถเรียกอีกชื่อว่า "กาเดสซ่าซีรีส์" หลังจากการพ่ายแพ้ของเหล่าอินโนเวเตอร์ส การาซโซ่และซีรีส์ GNZ ต่างได้ถูกเซเลสเชียลบีอิ้งใช้เป็นพื้นฐานในการพัฒนา CB-002 ราฟาเอลกันดั้ม ในขณะที่กองทัพสหพันธ์โลกใช้เทคโนโลยีของตนในสร้างโมบิลอาร์เมอร์ GNMA-Y0002V กาเดลาซ่า

## อาวุธที่ติดตั้ง

* **GN บีมคลอว์ (GN บีมเซเบอร์)** - บีมเซเบอร์ทั้ง 10 เล่มที่ติดอยู่ที่นิ้วมือทั้งสองข้าง เมื่อเปิดใช้งานจะกลายเป็นกรงเล็บบีมขนาดใหญ่ เมื่อนิ้วเรียงชิดติดกันจะกลายเป็นดาบที่มีพลังโจมตีรุนแรง สามารถใช้เป็นอาวุธระยะประชิดได้อย่างมีประสิทธิภาพ

* **GN วัลแคน** - บีมกันขนาดเล็กสองกระบอกที่ถูกติดตั้งอยู่ที่ปลายแขนทั้งสองข้าง มีพลังโจมตีต่ำแต่อัตราการยิงสูง มักใช้สำหรับจำกัดการเคลื่อนไหวของศัตรูหรือทำลายมิสไซล์

* **GN คัตเตอร์/GN สไปค์** - ครีบสีแดงทั้งสองที่บริเวณข้อศอก และหนามที่หัวไหล่, ข้อนิ้วและศีรษะ มีความแหลมคม สามารถใช้เป็นอาวุธระยะประชิดได้ GN สไปค์ที่ข้อนิ้วสามารถเลื่อนลงมาใช้เป็นสนับมือ

## ระบบที่ติดตั้ง

* **GN ฟิลด์** -

* **การสนับสนุนจากเวด้า** -

* **แทรนซั่มซิสเต็ม** -

## แกลเลอรี่

### ออฟฟิเชี่ยลเว็บไซต์

ด้านหลังเครื่องของฮิลลิ่งเครื่องของฮิลลิ่ง (ด้านหลัง)คอร์ไฟท์เตอร์

### กันพลา

HG00 1/144 GNZ-005 การาซโซ่HG00 1/144 GNZ-005 การาซโซ่ของฮิลลิ่ง แคร์

## แหล่งข้อมูลอื่น

* The Gundam Wiki (บทความต้นฉบับ-ภาษาอังกฤษ)
* gundam00.net (เว็บไซต์อย่างเป็นทางการ)